tomron87/hebrew-wikipedia-sentences-corpus huggingface dataset:
בנוסף, פרינק מנסה להסתיר את זהותו היהודית מהמשטרה המקומית.
אשתו לשעבר של פרינק, ג'וליאנה, החיה בקולורדו האוטונומית, מתחילה במערכת יחסים עם ג'ו, נהג משאית הטוען להיותו ותיק מלחמה איטלקי.
הם נוסעים לפגוש את האיש במצודה הרמה (על שמו נקרא הרומן), הות'ורן אבנדסן, מחבר הספר "החגב עומד יציב".
מספר דמויות ב"האיש במצודה הרמה" קוראות ספר פופולרי מאת הות'ורן אבנדסן.
שם הספר הוא "החגב עומד יציב" ובתרגום החדש: "יסתבל החגב", לפי .
הספר נאסר לקריאה בשטחי שלטון הנאצים, אך לא בשטחי שלטון היפנים.
ב"החגב עומד יציב" הבדיוני מדינות הציר מפסידות במלחמה.
בספר "החגב עומד יציב" שורד פרנקלין רוזוולט את ניסיון ההתנקשות בו, אך לא רץ להיבחר מחדש ב־1940. הנשיא הבא, רקספורד טאגוול (שבמציאות מעולם לא רץ לנשיאות) מונע את הפצצת פרל הארבור על ידי השטה של הצי הפאסיפי לים הפתוח, וכך נכנסת ארצות הברית למלחמה עם כוח ימי עדיף בהרבה.
ב"החגב", תרומתה של בריטניה לניצחון בעלות הברית גדולה מזו שבמציאות, ואילו זו של ארצות הברית וברית המועצות קטנה יותר.
נקודות המפנה במלחמה הן ניצחון הבריטים על הכוחות הנאצים באפריקה תחת פיקודו של ארווין רומל, התקדמות בריטית דרך הקווקז, וניצחון בריטי בסטלינגרד, בתיאום עם שרידי הצבא האדום.
איטליה פונה נגד מדינות הציר.
טנקים בריטיים שועטים בברלין בסיומה של המלחמה.
לאחר המלחמה לא מאבדת בריטניה, בהנהגתו של וינסטון צ'רצ'יל, את האימפריה שלה, וארצות הברית מייצאת בעיקר לסין, בהנהגתו של צ'יאנג קאי שק.
האימפריה הבריטית נותרת גזענית בעוד ארצות הברית פותרת את בעיות הגזענות שלה בשנות ה-50, מה שיוצר מתח בין שתי מעצמות העל.
בסופו של דבר, ארצות הברית מציבה אתגר בפני מעמדה של בריטניה כמדינה המשפיעה ביותר בעולם, אך בריטניה מצליחה להתגבר על ארצות הברית והופכת למעצמת העל היחידה.
ישנן שמועות כי מחברו של הספר, הות'ורן אבנדסן, מתגורר במצודה שמורה היטב; כינויו הוא "האיש במצודה הרמה", ומכאן שם ספרו של דיק.
דיק טוען כי כתב את "האיש במצודה הרמה" בעזרת טקסט סיני עתיק, ה"אי צ'ינג" (או "ספר התמורות"), והשתמש בו על מנת להחליט על תפניות בעלילה.
באחד הראיונות שנתן, הוא אף האשים את ה"אי צ'ינג" בפרטי עלילה מהם לא היה מרוצה.
ה"אי צ'ינג" מופיע לכל אורך "האיש במצודה הרמה".
הוא התפשט במדינות הפאסיפיות בעקבות הכיבוש היפני.
מספר דמויות, יפניות וכן אמריקניות, נועצות בו בהחלטות חשובות.
מר טאגומי משוכנע כי מתקרב חורבן (כלומר מלחמת עולם שלישית, בין יפן וגרמניה) בעקבות שורה שמורה לו הספר.
הות'ורן אבנדסן, בדומה לדיק עצמו, מודה בסיום הספר כי כתב את "החגב עומד יציב" בעזרתו הבלעדית של ה"אי צ'ינג".
הנושא העיקרי בו עוסק "האיש במצודה הרמה" הוא שאלת חדירתה של מציאות אמיתית למציאות מזויפת.
ניתן לראות נושא זה במספר אופנים ברומן.
רוברט צ'ילדאן מגלה כי רבות מעתיקותיו הן זיופים ונעשה פראנואיד שמא כל המלאי שלו מזויף ואינו עתיק כלל.
מספר דמויות הן מרגלים, הנעות תחת שמות ואג'נדות מזויפים.
על אף שאינו מתאר את ההיסטוריה המוכרת לנו, "החגב עומד יציב" מתאר את ההיסטוריה ביתר נאמנות מ"האיש במצודה הרמה".
"החגב עומד יציב" הוא למעשה במידה רבה המקביל, מבחינת ההיסטוריה החלופית, ל"האיש במצודה הרמה" במובן שלדמויות העולם הבדיוני, "החגב" הוא יצירה בדיונית.
הדבר רומז על חדירה של שתי מציאויות מזויפות, ומכאן ניתן להסיק כי אפילו הרעיון של שתי מציאויות, אמיתית ומזויפת, שגוי וכי יש מספר רב של מציאויות.
האיש במצודה הרמה כשמו של הספר מתגורר, למעשה, בבית רגיל.
בסוף הרומן נרמז כי מספר דמויות, בעזרתו של ה"אי צ'ינג", מגלות כי עולמן הוא בדיוני.
נראה שמר טאגומי נעשה מודע לזמן קצר לעולם ה"אמיתי", כלומר זה שלנו.
בעזרת הנושא הזה מעלה דיק את השאלה: מי או מה הוא הסוכן הגורם לחדירה ההדדית בין המציאויות השונות?
ומדוע רוצה הסוכן בכך שהמציאות הזו תתגלה כזיוף?
דיק חוזר ומתעסק בנושא זה בספרים מאוחרים יותר, בכללם "יוביק", "זולגות דמעותיי, אמר השוטר", ו"ואליס".
הספר עובד לסדרת טלוויזיה באותו שם עבור רשת אמזון.
הפרק הראשון שודר בינואר 2015 והאחרון בנובמבר 2019.
האיש בעל אקדח הזהב הוא הספר השלושה עשר בסדרת ג'יימס בונד של איאן פלמינג.
הספר פורסם בשנת 1965. על ספר זה התבסס סרט הקולנוע תחת אותו השם בכיכובו של השחקן רוג'ר מור.
זהו הסרט התשיעי בסדרת "ג'יימס בונד".
רוצח שכיר בשם פרנסיסקו סקרמנגה הידוע בכינויו "האיש בעל אקדח הזהב" גונב את "הסולקס" - מכשיר שביכולתו להמיר אנרגיה סולרית לחשמל.
סוכני MI6, ג'יימס בונד וגודנייט, יוצאים להשיב את המכשיר האבוד.
בשנות ה-60 של המאה ה-20 תורגם הספר לעברית תחת השם הסוכן בעל אקדח הזהב, בידי א.
דן ויצא בהוצאת הספרים ספיח.
בשנת 1988 תורגם הספר בשנית בידי עמנואל לוטם בהוצאת זמורה-ביתן, והפעם תחת השם האיש בעל אקדח הזהב.
האיש במבוך הוא ספר מדע בדיוני מאת רוברט סילברברג שיצא לאור בשנת 1969.
גיבור הסיפור הוא אדם שאינו מסוגל לתקשר נורמלית עם בני אדם אחרים בשל יכולותיו הנפשיות-פסיכולוגיות הבלתי ניתנות לשליטה.
הסיפור מתרכז בתנאי התבודדות האדם ובניכור החברתי ומשתמש בכוחות פסיכולוגיים כמשל לפעולות גומלין בין בני אדם.
הספר נכתב בהשראת המחזה פילוקטטס לסופוקלס, בו פילוקטטס בדרכו להשתתף במלחמת טרויה הוכש על ידי נחש, דבר שהשאיר אותו בייסורים תמידיים וגרם לפליטת ריח מצחין.
לאור המצב, ננטש פילוקטטס על ידי אודיסאוס על האי למנוס.
ריצ'רד מולר, שהיה בעברו שגריר בכיר של כדור הארץ ומילא עשרות משימות למושבות אנושיות על כוכבים רחוקים, נאלץ לגלות לכוכב לכת מרוחק ונטוש בשם למנוס (כשם האי עליו ננטש פילוקטטס).
בלמנוס הוא חי במרכז עיר הבנויה כמבוך, שנבנתה על ידי גזע שנכחד מיליוני שנים קודם לכן.
האזורים החיצוניים של המבוך עמוסים במלכודות שנועדו למנוע כניסה של פולשים אל העיר, מלכודות שגבו חייהם של יצורים תבוניים רבים שניסו לחדור אליו.
מולר, היחידי שהצליח לחדור אל המבוך, הוא התושב התבוני היחיד שלו.
מולר נאלץ לגלות מהחברה האנושית עקב משימה שביצע כשהיה בשיא הקריירה הדיפלומטית שלו.
הדיפלומט הבכיר צ'ארלס בורדמן, שהכיר את מולר שנים רבות, הציע לו הצעה קוסמת – ליצור קשר עם חייזרים תבוניים החיים על כוכב לכת המקיף את הכוכב בטא הידרי, קשר ראשון של האנושות עם גזע חייזרי תבוני.
למרות הסכנה, מולר, החולם לרשום את שמו על דפי ההיסטוריה כשגריר האנושי הראשון הפוגש גזע חייזרי, נענה להצעה.
מולר מבלה חמישה חודשים בחברת החייזרים על כוכבם, ונראה שאינו מצליח ליצור איתם קשר – אך עם שובו הוא מגלה שהחייזרים ביצעו שינוי כלשהו במוחו, והוא מקרין החוצה את כל רגשותיו ותחושותיו, על כל הכיעור הנסתר בסודות הנשמה האנושית.
כתוצאה מכך, בני אדם אחרים לא יכולים לשהות במחיצתו.
כל ניסיונות הגילוי של מקור המחלה והדרך לרפאה נכשלו, ומולר גלה ללמנוס תוך שהוא מתאמץ להסתיר את עקבותיו.
תשע שנים לאחר מכן מגיע בורדמן בראש משלחת ללמנוס ומפר את בדידותו של מולר.
המשלחת של בורדמן ממפה דרך אל תוך המבוך, תחילה בעזרת רובוטים ולאחר מכן בעזרת חיילים מתנדבים, שרבים מהם מוצאים את מותם במלכודות המבוך.
נד רולינס, דיפלומט צעיר ובן טיפוחיו של בורדמן, נמצא אף הוא במשלחת ועליו מוטלת המשימה למשוך את מולר החוצה מהמבוך, כיוון שאביו המנוח של רולינס היה ידידו הטוב של מולר.
בני האדם אינם מצליחים ליצור עם חייזרים אלה קשר ולהביא לידיעתם שהאדם הוא גזע תבוני; ההנחה היא שמולר, דווקא בשל היותו מקרין את נשמתו, יוכל לגרום לחייזרים להבין שהאדם הוא גזע תבוני, ואולי להציל את הגזע האנושי כולו משעבוד.
לאחר שהדרך למרכז המבוך מופתה, מגיע רולינס למרכז המבוך ופוגש את מולר.
על אף השפעתה של הקרנת נפשו של מולר, ותחת הוראות של בורדמן, קושר רולינס – תחת מעטה שקרים שהוא עצמו סולד מהשימוש בהם - קשר עם מולר הנאבק בין מרירותו כלפי הגזע האנושי לבין רגש הנאמנות שלו.
לאחר שנכשלים מספר ניסיונות למשוך את מולר החוצה, מבטיח לו רולינס שהתגלה מרפא למחלתו שיאפשר לו לשוב לחברת בני אדם – מרפא שלמעשה אינו קיים.
כאשר מולר מתפתה ומסכים לצאת מן המבוך, מצפונו של רולינס גובר עליו והוא מספר למולר את האמת – אלא שבורדמן, שצפה אפשרות כזו, מגיע אף הוא למרכז המבוך עם מספר חיילים ומתעמת עם מולר.
לאחר דין ודברים קשה שבמהלכו מוסר רולינס למולר כלי נשק, ומפקיד את גורלו ואת גורל האנושות כולה בידיו – מחליט מולר להיענות לבורדמן ולצאת למשימה בכל זאת.
מולר מוטס לקצה הגלקסיה ונשאב אל תוך ספינה של החייזרים, הקוראים את נשמתו באמצעות מחלתו; עם שובו פוגש מולר את רולינס, והשנים מגלים שהקרנת נפשו של מולר אינה קיימת עוד, ושהוא נרפא וכשיר לחזור לחברת בני אנוש.
לאכזבתו של רולינס, מולר בוחר שלא לשוב לכדור הארץ ולחברה האנושית; במקום זאת הוא בוחר לחזור לבדידותו, בעיר המבוך שעל למנוס.
בעוד בורדמן בטוח שמולר יתחרט ביום מן הימים וישוב לכדור הארץ, רולינס מאמין שמולר לא ישוב עוד.
בסוף הספר לא נודע מה הייתה תגובת החייזרים לביקורו של מולר אצלם, ולקריאת נשמתו; גם גורלו של מולר לא נודע.
לעומת זאת נודע כי בהשראתו של מולר, הלך רולינס בדרכו והפך לשגריר המדלג ממשימה למשימה ומהרפתקה להרפתקה בין העולמות.
הספר יצא לאור בעברית בהוצאת זמורה ביתן, עבור "מועדון קוראי מעריב", בשנת 1979, בתרגומו של שלמה גונן.
האירוע המסיני הוא אירוע גאולוגי שבמהלכו נסגר מצר גיברלטר לזרימת מים, וכתוצאה מכך התייבש הים התיכון כמעט לחלוטין.
האירוע התרחש בסוף תקופת המיוקן לפני כ-6 מיליוני שנים.
בעקבות ההתייבשות נותרו מהים התיכון מספר אגמי מלח רדודים שהושקעו בהם מינרלים אופייניים, דוגמת גבס והליט.
האירוע נקרא על שם העיר מסינה בסיציליה שבקרבתה נמצאו סלעי משקע המעידים על קיום אגמים מלוחים בתקופה זו.
קידוחים בקרקעית הים התיכון ומדידות סייסמולוגיות מספקים עדויות חד-משמעיות לקיומו של האירוע המסיני.
ללא קישור מימי לאוקיינוס האטלנטי מתקיים בים התיכון מאזן מים שלילי, כלומר קצב ההתאדות גבוה מקצב כניסת המים המתוקים לתוכו.
הדבר נובע מכך שהים התיכון שוכן באזור אקלימי חם ויבש למדי (אקלים ים תיכוני) וכמות המשקעים שיורדים עליו איננה גדולה.
הקישור לאוקיינוס האטלנטי באמצעות מצר גיברלטר שומר על גובה פני ים השווה לזה של האוקיינוסים.
עם זאת, קצב ההתאדות הגבוה גורם למליחות מי ים גבוהה בים התיכון יחסית למליחות הממוצעת באוקיינוסים.
במהלך עשרות מיליוני השנים האחרונות, נע הלוח האפריקאי לכיוון הלוח האירו-אסיאתי כחלק מתהליכי טקטוניקת הלוחות.
באזור מצר גיברלטר, החלקים היבשתיים של שני הלוחות כבר כמעט נוגעים האחד בשני מזה מספר מיליוני שנים.
לפני 5.96 מיליוני שנים, גרמו תזוזות טקטוניות מקומיות יחד עם ירידת גובה פני הים באוקיינוסים כתוצאה מהצטברות קרח בקרחונים לסגירה חלקית של המצר במה שמכונה האירוע המסיני.
בעקבות הסגירה החלקית ירד גובה פני המים בים התיכון במאות מטרים, וריכוז המלח בו עלה באופן משמעותי.
לפני כ-5.8 מיליוני שנים נוצר נתק מוחלט בין שני גופי המים.
עם המשך ההתייבשות, כל שנותר מהים התיכון בשיא האירוע היה מספר אגמי מלח.
מפת סלעי המשקע מתחת לקרקעית הים התיכון ועל חופיו מצביעה על הימצאותם של ארבעה אגמי מלח רחבי ידיים בתקופה זו ועוד מספר גדול של אגמים קטנים.
חופי האגמים הללו נמצאו בעומק כמה קילומטרים מתחת לפני הים באוקיינוסים.
לצורך השוואה, חוף ים המלח, המקום הנמוך בעולם (נכון ל-), נמצא מטר מתחת לגובה פני הים.
שינויי גובה משמעותיים שכאלה גרמו לשינויים דרסטיים בטמפרטורה.
מפל הטמפרטורה באוויר יבש, כפי שהיה כנראה באזור הים התיכון, הוא קרוב ל-10°C לכל קילומטר.
בעומק של 4 קילומטר, שינויי האקלים יכולים להגיע לעד 40°C מעל לטמפרטורה בגובה פני הים.
מסיבה זו נראה כי באזורים העמוקים ביותר שהתייבשו הגיעה הטמפרטורה עד ל-80°C.
סלעי המשקע שהושקעו באגמי המלח היו גבס ומלח בישול המורכב מהמינרל הליט.
ניתן למצוא אותם כיום בקידוחים עמוקים מתחת לקרקעית הים התיכון.
מדידות של החזרת גלים סייסמיים משכבה שמצויה מתחת לקרקעית הים התיכון סיפקה עדות מוקדמת לקיום הסלעים הללו בשנת 1961. הקידוחים הראשונים שסיפקו ראיות חד-משמעיות לעבר הגאולוגי של הים התיכון בסוף תקופת המיוקן נעשו ב-1970.
בעת האירוע המסיני התחתרו הנהרות הזורמים לים התיכון לעומק של קילומטרים מתחת למפלס הנוכחי שלהם, ויצרו קניונים שגובה קירותיהם עמד על כמה קילומטרים.
קניונים קדומים כאלו התגלו מתחת לנהר הנילוס, נהר האברו ונהר הפו.
סלעי משקע אופייניים לנהרות שמעידים על קניונים נוספים התגלו בסוריה ובארץ ישראל.
כך למשל, עומקו של קניון באר שבע-עזה שכיום קבור מתחת לפני הקרקע, הגיע לקילומטר וחצי במוצאו.
שיא האירוע המסיני, שבמהלכו היה נתק מוחלט בין האוקיינוס האטלנטי לים התיכון, נמשך כ-300 אלף שנים.
האירוע הסתיים לפני 5.33 מיליוני שנים.
מבחינה גאולוגית מציין סיומו של האירוע המסיני את סיום תקופת המיוקן ותחילת תקופת הפליוקן.
בתקופה זו הפך האקלים לחם וגשום יותר; הקרחונים נמסו חלקית וגובה פני המים באוקיינוס האטלנטי עלה.
ככל הנראה, התרחשה גם תזוזה טקטונית מקומית ומצר גיברלטר נפתח מחדש.
קיימות הערכות שונות לגבי קצב המילוי של הים התיכון.
יש המעריכים שהוא התמלא תוך פרק זמן קצר של כ-100 שנים בלבד.
אם הערכה זו נכונה, ספיקת המים דרך המצר בעת המילוי הייתה כ-950,000 מטר מעוקב לשנייה, בערך פי 400 מספיקת מפלי ניאגרה כיום.
היות שתזוזת הלוח האפריקאי צפונה נמשכת, קיימת אפשרות שמצר גיברלטר ייסגר שנית.
אם התנאים האקלימיים באגן הים התיכון לא ישתנו עד אז, סגירת המצר עשויה לגרום להתייבשות חוזרת של הים התיכון, אם כי תזוזת הלוח הערבי עשויה לפותחו לכיוון ים סוף.
האיש בעל זרוע הזהב הוא סרט דרמה משנת 1955 שהופק באולפני יונייטד ארטיסטס.
את הסרט ביים והפיק אוטו פרמינגר והוא צולם בשחור לבן.
הסרט מבוסס על רומן בעל אותו השם, שכתב נלסון אלגרין והוא מספר את סיפורו של מחלק קלפים בקזינו בלתי חוקי.
הסובל מהתמכרות למורפיום ומסיים תקופת מאסר קצרה, בה הצליח להגמל מהסמים.
הסיפור מתאר את ניסיונותיו להישאר נקי.
הסרט היה שנוי במחלוקת בתקופתו.
ההתאחדות האמריקאית של יצרני הסרטים סרבה לאשר את הסרט, בגלל שהוא מראה שימוש בסמים.
דבר זה היה פורץ דרך בקולנוע, באופן מחוספס יצר הסרט פורטרט של משתמש בסמים כנושא ספרותי ודחה את הגישה הרווחת כי התמכרות היא "יצר השטן" הטמון באדם, שהייתה מקובלת באותה התקופה.
"האיש בעל זרוע הזהב" פרץ את המחסום בכך שהאיר בזרקור את הבעיה, ולא דחק לשוליים את הנושא של שימוש בסמים בלתי חוקיים.
הקרנת סוג כזה של מראות הייתה אסורה מבחינת האתיקה של ההתאחדות האמריקאית של יצרני הקולנוע ולכן לא קיבל הסרט אישור להפצתו.
הסרט הופץ למרות שלא קיבל את חותמת ה"כשרות".
מקרה זה הצית שינוי מהותי בגישה של האולפנים הגדולים אל הקוד האתי ויותר ויותר סרטים החלו לצאת כשהם עוסקים גם שנושאים אחרים שהיו מחוץ לתחום עד אותו הזמן, כגון: חטיפה, הפלות וזנות.
פרנק סינטרה, שקפץ על ההזדמנות לשחק את התפקיד אפילו לפני שקרא את מלוא התסריט.
העביר זמן מסוים במרפאה לגמילה מסמים ובה צפה במכורים העוברים גמילה כללית.
התסריט ניתן למרלון ברנדו בערך באותו הזמן בו הוא ניתן לסינטרה.
באותו הזמן סינטרה עדיין נטר טינה לברנדו על כך שלקח ממנו את התפקיד הראשי בסרט חופי הכרך.
בסוף שנות ה-40, פרנקי מאג'קינק חוזר לשיקגו, לאחר שריצה שישה חודשי מאסר בבית חולים למכורים לסמים.
בבאר שבשכונה שמחים על שחזרו.
שמח בייחוד חברו הטוב ספארו (ארנולד סטנג).
על אף שסוחר הסמים לשעבר של פרנקי, לואי פומורובסקי (דארן מגיבן), מציע אספקה קבועה בחינם, פרנקי מסרב.
פרנקי מספר שהוא מתכוון להפוך למתופף בלהקה ידועה.
פרנקי מראה בגאווה את מערכת התופים אותה קיבל בבית החולים, ולאחר שהוא שולח את ספארו כדי שיארגן לו בגדים חדשים, הוא חוזר לביתו עם אשתו זוש (אלינור פארקר), המרותקת לכיסא גלגלים.
זוש המכורה לסמים, נחושה להשאיר את פרנקי עימה בכל האמצעים העומדים לרשותה.
במשך שלוש שנים היא פורטת לפרנקי על המצפון, לאחר שגרם לפציעתה בתאונת דרכים כשנהג שיכור.
זוש מפקפקת בתוכניתו להפוך למוזיקאי ומעודדת אותו לחזור לעבודתו הקודמת, בתור מחלק קלפים אצל זרו שוויפקה (רוברט שטראוס).
שיטת חלוקת הקלפים של פרנקי קנתה לו שם בעיר שיקגו, "האיש בעל זרוע הזהב".
פרנקי מתקשר אל הארי ליין, סוכן מוזיקלי אליו הופנה על ידי רופאו בבית החולים, וקובע עמו פגישה.
לאחר שספארו חוזר לביתו של פרנקי עם חליפה אותה "שאל" עבורו, הם עוצרים בדרך בבר ונתקלים בשוויפקה.
פרנקי מודיע על כוונתו להפסיק עם מקצוע חלוקת הקלפים, שוויפקה הכועס מודיע לשוטר המקוף קבורקה כי פרנקי וספארו גנבו מחנות את החליפה שפרנקי לובש.
קבורקה לוקח את השניים לקצין המשטרה בדנאר, שמתעלם ממחאותיו של פרנקי כי יש לו ראיון עבודה ומתעקש כי הוא ייעצר.
שוויפקה מציע כי הוא ישחרר את פרנקי וספארו, אם פרנקי ישוב ויעבוד אצלו כמחלק קלפים.
בבית המעצר מוטרד פרנקי בראותו מכור לסמים מתחנן למנת סם, פרנקי חוזר לביתו, ומוצא את זוש מרוצה מכך שחזר לעבוד כמחלק קלפים.
באותו הלילה, לואי, סוחר הסמים, מלגלג על ידו הרועדת של המחלק בשולחן ההימורים ופוגע בביטחונו העצמי.
המחלק עוזב את המקום וניגש לבר החשפניות הקרוב, שם עובדת אהובתו לשעבר של פרנקי, מולי נובוטני (קים נובאק).
אף על פי שפרנקי ומולי עדיין מאוהבים, רגשות האשם של פרנקי על פגיעתו בזוש מונעים ממנו מלהפרד ממנה.
פרנקי אומר למולי כי עליה לעזוב את החבר הנוכחי שלה, אך מולי דוחה את דבריו באומרה, כי היא תישאר בודדה בלעדיו.
פרנקי מגיע לריאיון עם ליין, המבטיח להתקשר אליו כשיתקיים מבחן קבלה ללהקה.
ליין גם מזהיר אותו כי אם יחזור לסמים, הוא יסיר ממנו את חסותו.
למרות אושרו של פרנקי, זוש מציקה לו על שאיפתו להשיג חיים טובים יותר.
שבוע חלף ופרנקי לא שמע מילה מליין ופרנקי נכנס לדיכאון.
הוא נתקל פרנקי בלואי ונכנע לפיתוי.
כשלואי מזריק לו את הסם, לואי מכריז כי "הקוף לעולם לא מת" (משפט סלנג המתאר את ההתמכרות).
לאחר מריבה נוספת עם זוש, יוצא פרנקי בסערה מהבית ופונה אל הבר.
בבר הוא פוגש את מולי, שמעודדת אותו להתקשר אל ליין כי כנראה הוא שכח את מספר הטלפון שלו.
פרנקי מתקשר ומתברר כי מולי צדקה.
ליין מארגן לפרנקי מבחן ללהקה.
פרנקי מתחנן בפני מולי שתתן לו להשתמש בחדרה, כדי שיוכל להתאמן בנגינת תופים, מאחר שזוש הזדונית, לא מאפשרת לו לעשות זאת בביתם.
על אף הסתייגותה של מולי, מתקוותיו של פרנקי כי הוא יוכל לבנות עתיד משותף לשניהם, היא מסכימה.
כשמולי חוזרת לביתה בבוקר למחרת פרנקי ממתין לה בשמחה.
פרנקי מתגאה בפניה כי הוא עזב את הקזינו ונרשם לאיגוד המוזיקאים, פרנקי מבטיח למולי כי הוא הולך להגמל שוב מהסמים, ולאחר שעשה קצת כסף הוא יכול לשלוח את זוש למרפאת גמילה ואז הם יוכלו להיות יחד.
בינתיים, אנשיהם של שוויפקה ולואי מחפשים את פרנקי.
השניים השתמשו במוניטין שיצר לעצמו פרנקי ושכנעו שני מהמרים כבדים, מארקט וויליאמס, לשחק על שולחן ההימורים של שוויפקה.
לאחר שזוש דוחקת בפרנקי לחלק את הקלפים המשחק הגדול ואף קורעת את כרטיס המוזיקאי שלו, מחפש פרנקי מפלט בבר המקומי.
בבאר מציע לו לואי חלק מהרווחים אם הוא יסכים לעבוד במשחק הגדול.
פרנקי שזקוק נואשות לכסף מסכים בסופו של דבר, ושוב מתפתה כאשר לואי מציע לו מנת סם.
מולי המואכזבת נוזפת בפרנקי על שהתפתה שוב לסמים.
כאשר פרנקי מסתבך בקטטה עם החבר של מולי, עוזבת מולי בחיפזון את השכונה מבלי לומר לפרנקי לאן.
עוד באותו יום משמש פרנקי כמחלק במשחק הגדול ושיטתו החלקה מאפשרת בקלות לבעלי המקום לנצח.
לאחר שחילק כל הלילה, פרנקי המותש נתקף בצורך עז למנת סם.
לואי מסרב לתת לו מנת סם אלא אם כן ימשיך לחלק קלפים.
כאשר חולפות השעות, המשחק נמשך, ובוקרו של יום שני עולה.
לואי מבטיח לפרנקי כי אם הוא ירמה הוא יקבל ממנו מנת סם, אך פרנקי, התשוש משעות המשחק הארוכות, הופך להיות לא זהיר.
המהמרים שאותם הוא מנסה לרמות מזהים את התרגיל של פרנקי ומנצלים זאת כדי לזכות.
בשל כך, פרנקי לא מקבל את מנת הסם שהובטחה לו ומכה את לואי.
עייף מעבודה ומצורך בסם פרנקי אל מבחן הנגינה ונכשל בו.
לואי מגיע אל דירתו של פרנקי כדי לנקום בו ולהפתעתו רואה את זוש הולכת על רגליה.
היא רק העמידה פני משותקת.
כאשר לואי מאיים עליה כי יגלה את סודה, היא חובטת בו והורגת אותו.
המשטרה חושדת שלואי נרצח ופרנקי הופך לחשוד המרכזי ברצח.
פרנקי בורח מהעיר, מוצא את מולי ומתחנן לעזרתה.
מולי מסכימה לעזור לפרנקי להגמל שוב מהסמים, כדי שהוא יוכל להתפקח וללכת למשטרה, שם יוכל לדבר ברורות ולהוכיח את חפותו.
לאחר ייסורים קשים פרנקי מצליח להשתחרר מאחיזתו של הסם.
אולם חברה של מולי מנסה להסגירו למשטרה.
פרנקי בורח ומולי לוקחת את קצין המשטרה אל זוש, שם מספר לה פרנקי כי הוא עוזב עם מולי.
בדיוק ברגע בו מתרוממת זוש המפוחדת מכיסאה, כדי לרדוף אחרי פרנקי, קצין המשטרה ומולי מגיעים.
זוש הופכת לחשודה המרכזית ברצח ומתאבדת.
פרנקי ומולי עוזבים את המקום בהליכה איטית ומשאירים את חייהם הקודמים מאחוריהם.
דארן מגיבן - לואי פרונורווסקי
האיש הזקן מהוי היא תצורת סלע העשויה אבן חול אדומה שבראשה סלע בזלת, הממוקמת בסמוך למפרץ רקוויק שבחופו המערבי של האי הוי באיי אורקני, בצפון סקוטלנד שבממלכה המאוחדת.
תצורת הסלע נוצרה במהלך 400 השנים האחרונות.
במפות שצוירו בין השנים 1600 ו-1750 תצורת הסלע לא מופיעה.
הצייר ויליאם דניאל צייר את תצורת הסלע בשנת 1817. בציור ניתן לראות קשת מעל הים שבראשה עמוד.
בעקבות צורה זו ניתן לתצורה שמה.
סופה במהלך ראשית המאה ה-19 סחפה את אחד מבסיסי הקשת, וכיום נותר עמוד בלבד.
בשנת 1966 טיפסו כריס בונינגטון , רסטי ביילי וטום פייטי על התצורה במשך שלושה ימים, והיו האנשים הראשונים שטיפסו עליה.
ב-9 ביולי 1967 ארגנה רשת ה-BBC טיפוס על התצורה בשידור חי, במסגרתו טיפסו שלושה זוגות מטפסים על התצורה.
בונינגטון ופייטי טיפסו במסלול בו טיפסו בעבר, וג'ו בראון ואיאין מקנוט- דייוויס, וכן פיט קרו ודוגל הייסטון טיפסו במסלולים אחרים.
האיש הזקן היווה רקע לווידאו קליפ של להקת "יוריתמיקס" משנת 1984, לשירם "Here Comes the Rain Again", כמו כן התצורה מוזכרת באחת הסצנות מסדרת "ארכאולוגיה היום" של "מונטי פייתון" בה מצוין שהזמר לולו טיפס על התצורה.
האירוע הפאן-אפריקאי או "האירוע הכל-אפריקאי" הוא אחד השלבים בבנייתו של קרום פרקמברי יציב לפני כ-600±50 מ"ש.
האירוע הפאן-אפריקאי נחשב לאחד משני האירועים האורוגניים הגדולים ביותר בלוח הזמנים הגאולוגי.
תוצאותיו ניכרות בעיקר באפריקה ובשילד הערבו-נובי, אך מצויות גם באוסטרליה, באמריקה הדרומית וביבשות נוספות.
האירוע הפאן אפריקאי או "האירוע התרמו-טקטוני הפאן-אפריקאי" (Pan-African thermotectonic episode) הוגדר בשנת 1964 באמצעות תיארוך רדיומטרי על ידי ו' ק' קנדי – לשעבר פרופסור לגאולוגיה באוניברסיטת לידס – כאירוע שהתרחש לפני כ-500 מ"ש.
יש המכלילים את האורוגנזה החיג'אזית במסגרת האירוע הפאן-אפריקאי, אולם נטען כי האירוע הפאן-אפריקאי – הגם שהוא מכונה לעיתים "האורוגנזה הפאן-אפריקאית" – לא הגיע עד כדי אורוגנזה, וכי יש לראות בהם אירועים נפרדים.
אם כן, האירוע הפאן-אפריקאי חל לאחר האורוגנזה החיג'אזית, או במקביל לשלבי הסיום שלה.
אירוע זה – הניכר היטב באפריקה – נראה כשייך למהלך עולמי של אי-יציבות קרומית וחל במקביל לאורוגנזה הקדומית (Cadomian Orogeny) במערב ובמרכז אירופה ולאורוגנזה הבאיקלית (Baikalian Orogeny) באסיה.
למעשה, חלקים אלה של אירופה ואסיה היו כנראה חלק מגונדוונה לפני הפלאוזואיקון, כמו גם מקטעי קרום קטנים שזוהו בטורקיה, באיראן ובפקיסטן.
בקטע החוף המזרחי של היבשת האפריקאית מצויה חגורה נרחבת של תשתית גנייסית – המתוארכת לתחילת הפרוטרוזואיקון או אף לארכאיקון – בה חלו שינויים במהלך אורוגנזה במוזמביק, ואילו עדויות מהחוף המערבי מצביעות על קרום חדש שנוסף לשילד האפריקאי במהלך תהליכים אורוגניים, שייתכן והיו קשורים להפחתה ולתנועת לוחות.
במדגסקר, באתיופיה ובטנזניה נמצא קרום ארכאיקוני מעובד, ותיארוך מבני ורדיומטרי במלאווי מצביע על כך שמרבית סלעי הגנייס בחגורה האורוגנית של מוזמביק קודמים לאירוע האבורניאני.
תוצאות ממוזמביק, קניה, אתיופיה, סומליה, סודאן ומצרים אינן חד-משמעיות, מאחר שכמעט כל המידע האיזוטופי משקף תבנית פאן-אפריקאית.
לכן, קשה בשלב זה לזהות את גיל התשתית המעובדת ועד לאיזה מרחק במוזמביק נמשך הקרום שהתקיים לפני האירוע פאן-אפריקאי.
על כן, מרבית חלקי החגורה הראו גילים קדומים מן האורוגנזה הקיבארית, כלומר לפחות 1,000 מ"ש, אף כי סביר שהם עתיקים יותר.
חלק גדול מהקרום באפריקה מניב תיארוך רדיומטרי של 450-650 מ"ש.
האזורים הפאן-אפריקאיים יוצרים רשת של חגורות נעות המקיפות קראטונים ונותרו יציבות, קרות ולא מעוותות.
עם זאת, נטען כי גילים פאן-אפריקאיים עשויים במקרים רבים להצביע על הזמן בו התקררו הסלעים עם ירידת הטמפרטורה ולא על עיתויים של אירועים גאולוגיים משמעותיים, וכי לא קיימות עדויות מדויקות מספיק כדי לקבוע אם תוצרי האירוע הם בו-זמניים או נוצרו במשך פרק זמן ארוך.
בגלל השתרעותו הגאוגרפית והמרחבית העצומה, אי-אפשר להחשיב את האירוע הפאן-אפריקאי לאירוע יחיד אלא למחזור מתמשך המשקף פתיחה וסגירה של אוקיינוסים נרחבים, שכלל גם צמיחת יבשה והתנגשות של גושי קרום צפים, והתמרה שהגיעה לשיאה לפני 535-540 מ"ש.
המונח "פאן-אפריקאי" משמש היום לתיאור פעילות טקטונית, מגמטית ומתמירה מהנאופרוטרוזואיקון לתחילת הפלאוזואיקון שהחלה לפני כ-600±50 מ"ש – במיוחד בכל הנוגע לקרום שהיווה חלק מגונדוונה.
אירוע זה המשיך את תהליך התכנסות שברי רודיניה והביא להיווצרותה של יבשת-על חדשה – פנוטיה – כשלב במחזור היבשות.
האזורים הפאן-אפריקאיים משתרעים על פני כמעט שני שלישים של אפריקה ועיקר השפעתו של האירוע הפאן-אפריקאי חלה על יבשת זו.
עם זאת, היא ניכרת במקטעים יבשתיים נוספים: בשילד הערבו-נובי, באמריקה הדרומית, במוזמביק, בסרי לנקה, באוסטרליה, באנטארקטיקה ובגינאה החדשה, אך לא באסיה, באירופה ובאמריקה הצפונית.
האירוע הפאן-אפריקאי מפורש כאירוע טקטוני-תרמי נרחב, במהלכו נוצרו כמה חגורות נעות המקיפות קראטונים קדומים.
האירוע חל בחלקי גונדוונה השונים, אם כי הוצעו שמות אזוריים – למשל "ברזיליאנו" (Brasiliano) לאמריקה הדרומית, "אדליידן" (Adelaidean) לאוסטרליה ו"בירדמור" (Beardmore) לאנטארקטיקה.
אירוע תרמי זה מהווה שלב סופי במחזור אורוגני שהתרחש במהלך תקופה שלפני 550-870 מ"ש, והוביל ליצירת חגורות אורוגניות כתוצאה מהתכנסות והתמזגות של מקטעי קרום יבשתיים.
קראטון הוא יחידת קרום יציבה מבחינה טקטונית שמוצאה בפרקמבריון, וחגורה אורוגנית היא רצועה צרה וארוכה – רכס הרים שנוצר באורוגנזה.
קנדי הבדיל בין שלושה קראטונים עיקריים: קראטון קלהארי, קראטון מערב אפריקה וקראטון קונגו.
עם זאת, באזור הפאן-אפריקאי קיימים גם קראטונים קטנים יותר – שאת חלקם קשה להגדיר – וגם אלה הניבו גילים עתיקים או עדויות להיותם תשתית קדומה שלא הושפעה על ידי המעוות הפאן-אפריקאי.
אזורים אלה הם מיקרו-לוחות, מיקרו-קראטונים או גושי-ביניים, המטשטשים את ההבדל בין קראטון לחגורה אורוגנית.
כמה חגורות אורוגניות נוצרו במהלך האירוע הפאן-אפריקאי או הושפעו ממנו, בעיקר:
השילד הערבו-נובי – השילד הערבו-נובי הוא חלקו הצפוני של האורוגן המזרח-אפריקאי.
הוא משתרע לחופי ים סוף וחלקיו נמצאים בצפון-מזרח הלוח האפריקאי, בחלקו המערבי של הלוח הערבי ובדרום-מזרח הלוח הלבנטיני.
האירוע הפאן-אפריקאי היווה שלב אחרון בבניית השילד, במהלכו חלה היווצרות של גרניטים, געשיות דו-אופנית והשקעת סלעי משקע.
חגורת מוזמביק – חגורה אורוגנית המהווה את חלקו הדרומי של האורוגן המזרח-אפריקאי, מדרום לשילד הערבו-נובי.
החגורה מורכבת בעיקר מגנייס מהתמרה בדרגה בינונית עד גבוהה וממעט גרניטואידים.
חגורת זמבזי – נמתחת ממזרח לחגורת מוזמביק לצפון זימבבואה וזמביה ומורכבת בעיקר מגנייס וממחדרים מקומיים.
חגורת דמארה – חגורה רחבה הנחשפת במרכז ובצפון נמיביה ומורכבת מדף יבשתי קרבונטי בצפון ומזרמי עכירות בדרום, הכוללים אמפיבוליטים ומטא-גברו הנחשבים לשרידי אופיוליט.
עניין מיוחד בחגורה זו מהווים שני אופקים המשקפים התקרחות חריפה, המוסברת בתאוריית כדור ארץ קפוא הגורסת כי בשלהי הפרקמבריון כוסה כדור הארץ בקרחונים.
קשת לופליאן (Lufilian), נקראת גם "חגורת לופליאן" או קופרבלט – רכס קשתי זה נמתח מצפון ללוסקה בזמביה לדרום קונגו ומערבה למזרח אנגולה.
בקשת – המורכבת מקונגלומרט – חלו במהלך האירוע הפאן-אפריקאי קימוט והתמרה.
חגורת טרנס-סהרה – חגורה שאורכה 3,000 ק"מ הנמתחת ממזרח קראטון מערב אפריקה והרי מול האטלס דרומה אל תוך ניגריה.
נוכחותם של אופיוליטים, יתדות משקעים, קשתות איים וסלעים מותמרים בדרגה גבוהה מצביעים על היסטוריה של פתיחת אוקיינוס, הפחתה והתנגשות, בהתאמה.
חגורות נוספות: קאוקו (Kaoko), מערב קונגו, גרייפ (Gariep), סלדניה, חגורת מרכז אפריקה (נקראת גם "אובנגידס" – oubangides) וחגורת רוקליד (Rokelide).
כאמור, האירוע הפאן-אפריקאי נחשב לאירוע טקטוני-תרמי.
יסודו של החלק התרמי בהתחממותו מחדש של קרום יבשתי.
התחממות זו לוותה בגעשיות שולית וכללה בעיקר עירוב מאגמות במחדרים פלוטוניים – שבמקומות אחדים הותיר קסנוליתים, והתמרה – בעיקר התמרת מגע חלשה יחסית שמקורה במחדרים.
היסוד הטקטוני כלל מעוות חלש לאורך רצועות מוגדרות שיצר את החגורות.
האירועים הפאן-אפריקאים השתלבו במהלך טקטוני עולמי והגיעו לשיאם עם היווצרות יבשת-העל פנוטיה.
עם זאת, ליחידות הקרום הפאן-אפריקאיות היסטוריה קדומה המשותפת לזו של הקראטונים, ולא קיימות עדויות לתהליך יוצר קראטונים או להתרחבות בממדיהם אלא רק הפחתה מתמשכת בשטח שלא הושפע ממעוותים רציפים.
אין במידע הטקטוני, המבני, הסטרטיגרפי והפלאומגנטי כדי להצביע על תנועת לוחות בקנה מידה נרחב.
כמו כן לא הובחנו אופיוליטים או תפרי איחוי המיוחסים לאירוע הפאן-אפריקאי.
נראה כי מעוותים אין סיטו סבירים יותר מאשר התנגשויות אורוגניות.
בצפון השילד הערבו-נובי מצויים סלעים – בעיקר פלוטוניים – שרידים לאירוע הפאן-אפריקאי בתחום ישראל וסיני.
בישראל מיוצג האירוע הפאן-אפריקאי בשלושה מתוך חמשת המסיבים המצויים בדרום ישראל: אילת, רודד ותמנע.
במסיבים אלה מתבטא המסלע הפאן-אפריקאי בסלעי גרניט, גרניט-פורפיר, גברו ומונזוניט – המצויים במסיב תמנע.
במסיבים של אילת ורודד מתבטא המסלע בגרניט, בצפחה ובקונגלומרט.
מאחר שהמסלע במסיבים של אילת ורודד דומה, יש הרואים בהם רצף גאולוגי המופרד באמצעות גראבן, אך קיימת גם הסתייגות מהכרה ברציפות כזו.
בסיני מיוצג האירוע הפאן-אפריקאי בסוף מחזור ההיווצרות של חבורת פיראני ובחבורת קתרינה.
על שלב זה של בחבורת פיראני הנחשפת באזור דהב נמנים סלעי גרניט שונים, הנבדלים זה מזה בנוכחותם של המינרלים מיקרוקלין – המופיע בסדרה המוקדמת של גרניטים ורודים, ופרתיט (Perthite) – המופיע בסדרה המאוחרת של גרניטים אדומים, שחדרו לתוך הגרניטים הוורודים.
חבורת קתרינה מייצגת את סוף הפרקמבריון בסיני כשלב-ביניים געשי בין החדרת הגרניטים הוורודים והאדומים.
הסלעים הגעשיים שלה נחשפים סמוך למנזר סנטה קתרינה והם מורכבים בעיקר מטוף.
מחשופים נוספים שלהם – המכסים סלעי גנייס – מצויים גם בדרום ישראל, במזרח הרי אילת.
"האיש ההוא" הוא שיר ישראלי שנכתב על ידי המשורר נתן יונתן והולחן על ידי הזמר שלמה ארצי.
השיר יצא לאור בספר שיריו של יונתן "שירים לאורך החוף" (1962), והתפרסם כשהוקלט על ידי הזמר שלמה ארצי לאלבומו "גבר הולך לאיבוד" (1978).
את השורה האחרונה של השיר – "איפה ישנם עוד אנשים כמו האיש ההוא" – הפך ארצי לפזמון החוזר של הגרסה המולחנת, וזה הפך למטבע לשון שגור בעברית.
כמו רבים משיריו של יונתן, השיר קיבל קונוטציה של שכול והוא מושמע רבות בימי זיכרון.
לאחר רצח יצחק רבין, החליט יונתן להקדיש לו את השיר.
בראיונות שונים שנערכו עם המשורר, הסביר יונתן שהשיר נכתב כמעין הספד עצמי, המתכתב עם שירו של ביאליק "אחרי מותי".
לשיר 45 ביצועים רשומים באקו"ם, בהם של ארצי, דוד ד'אור, הראל סקעת ורן דנקר.
האירוויזיוניסטים הוא סרט תעודה ישראלי בבימויו של אסף לביא הראל, היה פרויקט הגמר שלו במכללת בית ברל ויצא לאקרנים בשנת 2013. הסרט עוקב אחר אסף, במאי הסרט, מעריץ אירוויזיון אשר מנסה להתקבל לקהילת מעריצי האירוויזיון דרך ריטה מרקוביץ', לאון קיכלר ודניאל דונקלמאן, שלושה מעריצי אירוויזיון מושבעים.
הסרט מתאר את האופן שבו האירוויזיון משפיע עליהם.
אסף הוא בנה של ד"ר יעל הראל, מומחית לספרות אנגלית, מרכיב שלא מוזכר בסרט, אך יש להניח בעל השפעה על אישיותו של יוצר הסרט, ועל נטייתו להעריץ אמנויות בשפה האנגלית.
האיש במצודה הרמה היא סדרת היסטוריה חלופית דיסטופית שמתרחשת בהיסטוריה חלופית בה מדינות הציר ניצחו במלחמת העולם השנייה, וארצות הברית, בה מתרחשת עלילת הסדרה, מתחלקת בין שלטון גרמניה הנאצית ושלטון האימפריה היפנית.
הסדרה נוצרה על ידי המפיק בפועל האמריקאי-יהודי פרנק ספוטניץ, והופקה על ידי אולפני אמזון - חטיבה של חברת אמזון.
היא מבוססת על ספרו של פיליפ ק.
עלילת הסדרה מתרחשת בשנת 1962 ומספרת על החיים תחת השלטון הגרמני והיפני, ועל מהלך חייהם של אנשי מחתרת אמריקאים ואנשי שלטון גרמניים ויפניים.
הפרק הראשון של הסדרה שודר ב-15 בינואר 2015 והפך לנצפה ביותר מאז פיתוח מיזם הסדרות המקוריות של רשת אמזון.
בפברואר אותה שנה הוזמנה עונה שלמה לסדרה בת 10 פרקים, ששוחררה ב-20 בנובמבר 2015. מספר שבועות לאחר מכן אישרה רשת אמזון שהיא החלה לעבוד על הפקת עונה שנייה לסדרה.
ב-16 בדצמבר 2016 שוחררה העונה השנייה וזמן קצר לאחר מכן הוזמנה עונה שלישית, אשר שודרה באוקטובר 2018. העונה הרביעית והאחרונה של הסדרה עלתה בנובמבר 2019.
שיר הפתיחה לסדרה הוא אדלווייס (מתוך המחזמר צלילי המוסיקה) בביצועה של ג'נט אולסון.
הסדרה מתרחשת בשנות ה-60, כעשרים שנה לאחר מלחמת העולם השנייה.
בעשורים שלפני המלחמה ארצות הברית הייתה מצויה בעיצומו של השפל הגדול, כאשר בעלילת הסדרה הוא כנראה היה חריף עוד יותר.
במהלך המלחמה השתלטה גרמניה הנאצית על רוב אירופה ואפריקה, וברית המועצות התפרקה וב-1949 יוסיף סטלין אף הוצא להורג.
במקביל השתלטה יפן על חלקים נרחבים מיבשת אסיה.
בהמשך, יצאו גרמניה ויפן למלחמה מול ארצות הברית, כאשר זו בשנת 1947 נכנעת לבסוף, לא לפני שוושינגטון הבירה הושמדה על ידי הגרמנים באמצעות נשק גרעיני.
בסדרה נראים הקפיטול, אנדרטת לינקולן ומבנים נוספים הרוסים למחצה ומתפוררים ונמצאים תחת הסגר בעקבות הזיהום מהפצצה.
לאחר הכניעה שטחי מזרח ארצות הברית, לרבות החוף, הדרום, ניו אינגלנד והמערב התיכון, עברו לחסות גרמנית ובמקום הוקמה מדינת בובות בשם "הרייך הנאצי הגדול" (הידוע גם בשם "הרייך האמריקאי").
בעוד מיעוט קטן מהאוכלוסייה מקיים פעילות מחתרתית כנגד המשטר החדש, נראה שמרבית האוכלוסייה מקבלת אותו בהשלמה וחלקה אף באהדה, כאשר אוכלוסייה אמריקאית מקומית מאיישת את עיקר הסמכויות השלטוניות.
לאורך החוף המערבי מקימה האימפריה היפנית מדינת בובות משלה בשם "המדינות הפסיפיות היפניות".
בניגוד למזרח האמריקאי המונהג במידה רבה על ידי אוכלוסייה אמריקאית מקומית, המערב קולט אליו בשנים שלאחר המלחמה מהגרים יפנים רבים, אשר ממלאים את רוב משרות השלטון, המשטרה והצבא.
בירת המדינה היא סן פרנסיסקו, באזורים רבים האוכלוסייה האמריקאית מהווה מיעוט בפני היפנים, והתרבות היפנית נחשבת לנעלה לעומת זו האמריקאית.
באותה העת נשאר אזור הרי הרוקי כטריטוריה נייטרלית המהווה אזור חיץ בין המזרח הנאצי למערב היפני וזאת כאמצעי זהירות שננקט בשל המלחמה הקרה ששוררת בין היפנים לנאצים (בדומה למלחמה הקרה שהייתה בין האמריקאים לסובייטים במציאות).
בירת האזור היה קאנון סיטי ובעיר בפרט ובאזור הנייטרלי בכלל שוכנת אוכלוסייה דלילה ומגוונת הכוללת גם אחיזה גדולה של אנשי מחתרת הפועלים נגד גרמניה ויפן.
החוק באזור הנייטרלי עמום ולא חד משמעי, והמקום סובל מאנרכיה כללית.
אזור חיץ נוסף קיים בהרי אורל.
ההתייחסות לשאר העולם שמחוץ לארצות הברית במסגרת הסדרה היא דלה, אך ידוע שיבשת אפריקה משועבדת לגרמנים, שהפרויקט לייבוש הים התיכון "אטלנטרופה" מוצא לפועל במטרה ליצור אדמות חדשות שהאפריקאים יעבדו.
כמו כן, ידוע כי היפנים שולטים במרבית יבשת אסיה ושאמריקה הדרומית חופשית יחסית אך רובה תחת השפעה נאצית.
ברלין עוברת בנייה מקיפה מחדש בהתאם לפרויקט חידוש פני העיר של "בירת העולם גרמאניה", לפי תכנונו של האדריכל האישי של היטלר, אלברט שפר.
העיר מתהדרת במראה מודרני הכולל גם בנייה מונמנטלית בהתאם לעקרונות האדריכלות הנאצית, כאשר במרכז גולת הכותרת עומד "בית העם" - פנתיאון מגלומני המתנשא לגובה של כמאתיים מטר.
העולם בניצוחה של גרמניה חווה חדשנות טכנולוגית נרחבת ושגשוג כלכלי, כאשר הדברים מתבטאים בשיגור חלליות לחלל על ידי הנאצים, במוצרים חדשים הנכנסים לשוק כגון הטלוויזיה וביכולות תעופה מתקדמות ויוצאות דופן.
על האימפריה הנאצית ושלוחותיה חולש הפיהרר אדולף היטלר, ממעונו שבאלפים האוסטריים, אם כי לא ברורה מידת השפעתו לנוכח גילו המבוגר וספוקלציות על מצבו הבריאותי המעורער.
על רקע זה מתחילים להתפתח ניצנים ראשונים של מאבקי ירושה בין בכירים נאצים שונים השואפים לרשת את כיסאו ואף לחסלו.
במקביל מתפתח ויכוח פנימי בהנהגה הגרמנית באשר לעתיד היחסים עם יפן.
בעוד היטלר ונאמניו מבקשים לשמר את הברית עם יפן והאחיזה המשותפת עם היפנים בשליטה על העולם, רבים קוראים לפתיחה במלחמת עולם שלישית לשם השגת שליטה גרמנית על העולם כולו.
מכל מקום, בדומה למלחמה הקרה ששררה בין שתי מעצמות העל לאחר מלחמת העולם השנייה, כך גם בעלילה שבסרט שררה מתיחות בין גרמניה ליפן, שנעה בין הכנתם של הצדדים למלחמה לביקורים של שגרירים במדינה השכנה.
עם זאת, רק לגרמניה היה נשק גרעיני, והסברה המקובלת ביפן הייתה שבמקרה של מלחמה בין המדינות, יפן תובס במהירות.
ג'וליאנה קריין היא תושבת סן פרנסיסקו, בירת "המדינות הפסיפיות היפניות" במערב, שאחותה למחצה טרודי נרצחה לעיניה על ידי המשטרה החשאית היפנית.
בעודה גוססת, טרודי מסרה לג'וליאנה סרט ובו מה שנראה כצילומי וידאו פיקטיביים המציגים היסטוריה חלופית בה מתוארים ניצחון בעלות הברית במלחמת העולם השנייה ותבוסתן של גרמניה ויפן.
הסרט נקרא "יסתבל החגב" והם חלק מסדרת סרטים דומים שהסברה המקובלת אצל הממשל הנאצי הייתה שהם נוצרו על ידי אדם המכונה "האיש במצודה הרמה".
ג'וליאנה מאמינה שהסרטים מציגים אירועי מציאות חלופית שמהווים חלק מאמת גדולה יותר על הדרך שבה העולם צריך להתנהל; בן זוגה, פרנק פרינק, מאמין שהסרטים נוצרו כפרי דמיונו הפורה של יוצרם מסיבותיו שלו ושאין להם שום קשר לאירועי החיים האמיתיים.
ג'וליאנה מגלה שאחותה המנוחה טרודי הייתה בדרכה לקחת את הסרטים לקולורדו שבאזור החיץ הנייטרלי, "מדינות הרי הרוקי", בדרכה לפגוש מישהו.
ג'וליאנה מחליטה לצאת לשם במקומה על מנת לגלות את טיב המשימה שטרודי נטלה על עצמה.
בהגיעה לקולורדו, ג'וליאנה פוגשת את ג'ו בלייק.
ג'ו בלייק הוא תושב ניו יורק, בירת "הרייך האמריקאי" במזרח, הוא בזוגיות ואב מאמץ צעיר לילד, ג'ו עובד בשירות האס-אס.
הוא נשלח למשימת הסתננות לשורות המחתרת בניו יורק, ולאחר שהוא מצטרף אליה, הוא מקבל מראשי המחתרת הוראה להעביר משלוח סודי במשאית בנסיעה מניו יורק לקאנון סיטי שבקולורדו.
בעיירה קאנון סיטי הוא מגלה שבמשאית נמצא עותק של הסרט "יסתבל החגב".
מאוחר יותר הוא נכנס למסעדה בעיירה ומתיידד עם ג'וליאנה, הממתינה שם בתקווה לפגוש את האיש שטרודי הייתה אמורה לפגוש.
בינתיים, בניו יורק, מספר אנשי מחתרת נלכדים ומעונים על ידי הנאצים, בצוות שמונהג בידי אוברגרופנפיהרר ג'ון סמית', ממפקדי האס-אס בשטחי מזרח ארצות הברית.
סמית' הוא גם מפקדו האישי של ג'ו בלייק, ובימים הבאים ניסה לשמור על קשר איתו ולעקוב אחר התמשכות משימתו של ג'ו.
בקאנון סיטי, ג'ו וג'וליאנה מתיידדים, דבר המביא את ג'ו לערער על נאמנותו למפקדיו ולמדינתו.
הוא עוזר לג'וליאנה ליצור קשר עם אנשי המחתרת בקאנון סיטי, תוך כדי שהם נאלצים להתמודד עם סוכנים נאציים המנסים לפגוע בהם.
לבסוף, ג'ו חוזר לניו יורק וג'וליאנה חוזרת לסן פרנסיסקו.
בכל אותו הזמן, היה בן זוגה של ג'וליאנה, פרנק, תושב סן פרנסיסקו העובד למחייתו במפעל לייצור כלי נשק, מודאג מהיעדרה, כאשר הוא אינו יודע על יציאתה לקאנון סיטי ומעורבותה במחתרת.
לאחר מספר ימים אנשי הקמפייטאי, המשטרה החשאית של האימפריה היפנית, עצרו את פרנק והחלו לחקור אותו על היעדרה של ג'וליאנה, בת זוגו.
היפנים חשפו בפני פרנק שהם מודעים להיותו יהודי, ובמקביל הוציאו להורג את כמה מבני משפחתו עקב יהדותם בעזרת תא גזים שעוצב כחדר המתנה טיפוסי.
לבסוף הוא משוחרר לאחר שראש הקמפייטאי, המפקח קידו, משתכנע כי אישה אחרת הבריחה את הסרט לאזור הנייטרלי.
מתוך רגשות נקם על החוויה שעבר, החליט פרנק לנצל את ביקורו הקרב של יורש העצר היפני בסן פרנסיסקו ולהתנקש בו.
רגע לפני ששלף את אקדחו, יורש העצר נורה לפתע מכיוון אחר ללא שום מעשה מצדו של פרנק.
מבוהל, הוא נמלט מהמקום חזרה לביתו, ולאחר זמן קצר נפגש שם עם ג'וליאנה, אחרי שהספיקה לחזור מקאנון סיטי לסן פרנסיסקו.
בשבועות הבאים העביר המפקח קידו זמן רב ומאמצים רבים בניסיון לעלות אחר עקבותיו של היורה שניסה להתנקש ביורש העצר.
נובוסוקה טאגומי הוא שר המסחר היפני, שנפגש בחשאי עם שגריר נאצי בשם רודולף וגנר, הנוסע בעצמו בחשאי תחת זהות בדויה כאיש עסקים שוודי בשם ויקטור באיינס.
השניים מודאגים לחשש מוואקום אפשרי שייווצר כאשר היטלר ימות או יודח מהשלטון.
וגנר מסביר כי יורשו של היטלר מבקש להשתמש בנשק הגרעיני שברשות הגרמנים נגד יפן, דבר העלול לדרדר את העולם למלחמת עולם שלישית.
לפיכך הוא שואף להבריח לשלטונות ביפן באמצעות טאגומי את תוכניות הנשק הגרעיני של גרמניה, בתקווה שפיתוח נשק כזה מצד היפנים ייצור מאזן אימה שיישמר את המלחמה הקרה וימנע עימות צבאי בין המדינות.
עם חזרתו של ג'ו מהרי הרוקי לניו יורק, הוא נפגש עם מפקדו ג'ון סמית' וסיפר לו על התארגנויות המחתרת באזור הנייטרלי.
עם זאת, הוא נמנע מלספר על קשריו עם ג'וליאנה, חברתו.
סמית', מאוכזב ממה שראה ככישלון משימתו של ג'ו, הזמינו לארוחה משפחתית בביתו ביום המחרת, חג "יום הניצחון" (יום כניעת ארצות הברית לגרמניה ויפן).
ביום החג, נסע ג'ו יחד עם סמית' להביא מנמל התעופה אורח נוסף לארוחה, השגריר הנאצי וגנר, חבר ותיק של סמית', אשר נחת בדיוק מטיסה שהגיעה מסן פרנסיסקו, לאחר משימתו הסודית שם.
ג'ו, בסיור שערך לו בנו הבכור של סמית' בביתם, מגלה במשרדו של סמית' חוברת עליה כתוב "יסתבל החגב", הכתובת אותה מצא על גבי הסרט שהעביר מוקדם יותר לקאנון סיטי.
במקביל, בשיחותיו של סמית' עם וגנר, סמית' מתחיל לחשוד בכוונותיו של וגנר ובאופי משימתו העלומה בסן פרנסיסקו.
לבסוף, בעצת ג'ו, הסגיר סמית' את וגנר לחקירת האס-אס, רגע לפני שוגנר היה אמור לעלות על טיסה לברלין.
באותו הערב נשאר ג'ו ללון בביתו של סמית', ובלילה מתוך סקרנותו החליט לרדת למשרדו של סמית' כדי לבדוק את תוכנה של החוברת "יסתבל החגב".
ג'ו מצא את החוברת ריקה, לא לפני שסמית' התעורר וגילה אותו במשרדו.
ג'ו הועבר לחקירה, כאשר סמית' רואה בו כמי שבגד והפר את אמונו במפקדו.
בחקירתו מספר ג'ו על קשריו עם ג'וליאנה, וסמית' החליט לתת לו משימה חדשה בה יוכיח את חזרתו למוטב.
הוא הורה לו לנסוע לסן פרנסיסקו, למצוא את ג'וליאנה ולנצל את הידידות ביניהם כדי לחדור מחדש לשורות המחתרת, ולהשיג סרט חדש של "יסתבל החגב", סרט שאמור היה להיות ברשות המחתרת.
במקרה וייכשל או יסרב לבצע את המשימה, הוא וג'וליאנה יוצאו להורג.
בסן פרנסיסקו, פרנק פוגש את בת זוגו, ג'וליאנה, לאחר חזרתה מקאנון סיטי.
פרנק מנסה לחזור לשגרת חייו, וכאשר הוא מגלה את מעשיה של ג'וליאנה בקאנון סיטי ובפרט הידידות שנוצרה בינה לבין ג'ו, הוא כועס וחש נבגד.
ג'וליאנה מנסה לשקם את יחסיה עם פרנק, ובמקביל נשלחת על ידי המחתרת להסתנן למבנה המשטרה החשאית, שם היא התקבלה לעבודה כמשרתת במשרדו של שר המסחר נובוסוקה טאגומי.
בסן פרנסיסקו פוגשת ג'וליאנה את ג'ו שהגיע מניו יורק, ויחד עם חברי מחתרת נוספים הם מנסים להשיג את הסרט החדש של "יסתבל החגב".
כשהסרט ברשותם הם נמלטים מאנשי המשטרה החשאית, אך לבסוף הם נתפסים על ידי היאקוזה, אשר משחררת אותם רק בעזרת כסף כופר שהעביר פרנק, בן זוגה של ג'וליאנה.
בין לבין, פרנק וג'וליאנה ישבו לצפות בתוכן הסרט.
כשהם מצפים לצפות בהיסטוריה אלטרנטיבית בה ארצות הברית חופשית ומדינות הציר הובסו אף במקביל הם מגלים וידאו מחריד של פיצוץ גרעיני.
לאחר הפיצוץ הם רואים את מי שנראה כפרנק מוצא בסרט להורג על ידי מי שנראה כג'ו.
מיד לאחר מכן נכנס ג'ו לאולם, ולאחר תגרה אלימה בינו לבין פרנק הוא הצליח להשיג לידיו את הסרט ולהימלט מהמקום אל השגרירות הנאצית, שם מצא מחסה.
לאחר שהייה קצרה במקום, חש ג'ו שגורמים נאצים העוינים את מפקדו סמית' מנסים ללכוד אותו.
הוא נמלט מבניין השגרירות ופגש מחוצה לו את ג'וליאנה.
ג'וליאנה נשלחה על ידי חברי המחתרת לאזור השגרירות כדי לפגוש את ג'ו ולפתות את אותו להגיע לאזור נמל סן פרנסיסקו, שם יוכלו אנשי המחתרת לחסל את ג'ו ולקחת ממנו את הסרט בחזרה אליהם.
לבסוף ג'ו מצליח בסיוע ג'וליאנה לחמוק מהמארב של אנשי המחתרת, ולעלות על ספינה למקסיקו.
המפקח קידו, מפקד המשטרה החשאית, לאחר מאמצים רבים, מצליח לאתר לבסוף את היורה האמיתי ביורש העצר היפני.
היורה הוא סוכן נאצי שניסה באמצעות התנקשות ביורש העצר (על ידי רובה צלפים) להצית מלחמת עולם שלישית ובכך למלא את רצונם של החוגים המיליטריסטיים בגרמניה המתנגדים להיטלר.
קידו מחליט שלא לחשוף שגרמני הוא זה שירה ביורש העצר, על מנת למנוע הידרדרות למלחמה אך לבסוף הוא מחליט לחסל את הנאצי בעצמו.
בניו יורק מגיע לביקור ריינהרד היידריך, מבכירי המשטר הנאצי בגרמניה.
היידריך מבקר את רודולף וגנר במעצרו במטה האס-אס, שם הוא משכנע אותו לנסוע לברלין כדי להיפגש עם אדולף היטלר ולחסלו.
וגנר, החש ייסורי מצפון על מעשיו הנפשעים במלחמת העולם השנייה, מסכים.
בכך רתם היידריך את וגנר לתוכניתו להדיח את היטלר מהשלטון, להשתלט על גרמניה ולהביא למלחמה בינה לבין יפן.
וגנר נוחת בברלין לאחר טיסה טרנס-אטלנטית, ונוסע משם למעונו של היטלר השוכן בטירה גדולה באלפים האוסטריים.
הוא מגלה שם את היטלר צופה בסרט המציג היסטוריה אלטרנטיבית בה גרמניה הפסידה, סרט הנראה כחלק מסרטי "יסתבל החגב".
היטלר מזמין את וגנר להצטרף אליו, מסביר לו שיש ברשותו עוד סרטים רבים כאלו, ואומר לו שהוא צופה בהם לעיתים קרובות ו"לומד מהם דברים חדשים".
לא מבין את מה שעיניו רואות, וגנר מתקרב אל היטלר ושולף אקדח כדי להורגו, אך לבסוף מתחרט ומחליט להתאבד מול היטלר.
באזור ניו יורק, מנסה ריינהרד היידריך לגייס את סמית' באיום רובה לתוכניתו למהפכה, אך ברגע האחרון משתלט סמית' על היידריך, ומתברר שהתוכנית לחסל את היטלר בגרמניה כשלה.
בסן פרנסיסקו נובוסוקה טאגומי מזועזע, לאחר ששמע שההנהגה הצבאית ביפן מתכוונת להשתמש בתוכניות הנשק הגרעיני שהגיעו לידיה מרודולף וגנר לצורך פתיחה במלחמה גרעינית מול גרמניה, ולא לשם יצירת מאזן אימה כלפיה, כמו שוגנר וטאגומי ציפו שיקרה.
הוא יוצא ממשרדו אל הרחוב, שם הוא מתיישב על ספסל.
לאחר מחשבה ממושכת במעין מדיטציה, נראה שהוא מצליח לצפות בסן פרנסיסקו מקבילה בה דגלי ארצות הברית של אמריקה מתנוססים בגאווה, ג'ון קנדי הוא נשיא ארצות הברית, ברקע מוזיקה אמריקאית והרחובות מלאים בסממנים שמזוהים עם אמריקה שבמציאות המוכרת לצופי התוכנית.
פרנק פרינק מחליט לנטוש את דעותיו הפציפיסטיות ובוחר להיות לחבר במחתרת האמריקאית.
הוא נוטל חלק במתקפת טרור מוצלחת נגד בניין הפיקוד המרכזי של ממשלת המדינות הפסיפיות בדאונטאון של סן פרנסיסקו.
במתקפה נהרגים בכירים רבים מהצבא היפני והפקידות הבכירה.
ג'וליאנה קריין מבקשת מקלט ברייך הנאצי בשגרירות שלהם בסן פרנסיסקו, כדי שתוכל להימלט מהחיילים היפנים שמאשימים אותה לפחות ברצח אחד.
ג'ון סמית' שרואה אותה מבין שבקשתה לא תאושר ונכנס לחדר התשאול ומבטיח לערוב לה ובכך מאפשר לה לקבל מקלט ולהגיע לניו יורק, ללא ידיעתו של בלייק.
ג'ו בלייק עצמו מגלה שהוא נולד חלק מתוכנית לבנסבורן וכי הוא בנו הביולוגי היחיד של מרטין האוסמן, בכיר נאצי מברלין.
הוא מתפייס עם אביו והופך לאיש השני בחשיבותו בלשכת הקנצלר לאחר מותו של אדולף היטלר.
מנהיגות המפלגה הנאצית ממנה את האוסמן לממלא מקום הקנצלר.
מות היטלר מתגלה על ידי מרגלים יפנים והאוסמן מכריז בטלוויזיה שסוכנים יפנים התנקשו בחייו של הפיהרר וכי הם יובאו למשפט בכל אמצעי אפשרי, לרבות מלחמה.
ג'ון סמית הוא הבכיר הנאצי היחיד שחושד בטבעה של ההכרזה הפתאומית.
כדי להגיע לחקר העניין הוא מתשאל את ריינהרד היידריך שחושף קנוניה רחבה להוביל לתקיפה גרעינית על העיר טוקיו, להרוג את הקיסר ולשעבד את היפנים למשטר הנאצי.
יחד עם ראיות רבות בידיו לכך הוא נוסע לברלין לפגוש את היינריך הימלר.
משהדבר נודע לו הימלר יוצא בזעם עם סמית אל לשכת הקנצלר ועוצר את האוסמן ואת ג'ון בלייק באשמת בגידה והתנקשות בהיטלר.
לאחר מכן יוצא הימלר אל היכל העם ונואם בפני הנוכחים.
הוא מספר על הקנוניה של האוסמן ועל חלקו של ג'ון סמית בחשיפתה.
הימלר וסמית חוגגים יחד את תחילתו של עידן של שלום בין גרמניה ליפן.
ג'וליאנה קריין נמצאת בניו יורק ונראה שטרודי חיה.
במרתפים כלשהם, ג'ון סמית מקבל גישה לחדר מלא בסרטוני וידאו שבהם צפה היטלר לפני מותו.
רשימת הפרקים של העונה הראשונה מס' שם בימוי תסריט תאריך שידור הסוכן הנאצי ג'ו חודר לשורות המחתרת ונוסע מניו יורק לקאנון סיטי, ובמקביל ג'וליאנה מצטרפת למחתרת במקום אחותה ונוסעת מסן פרנסיסקו גם היא לקאנון סיטי.
שניהם מביאים לשם סרטים זהים לכאורה, ולבסוף פוגשים האחד את השני.
בסן פרנסיסקו, פרנק, בן זוגה של ג'וליאנה, נתפס על ידי המשטרה החשאית.
במטה המשטרה החשאית בסן פרנסיסקו פרנק נחקר אודות היעלמותה של ג'וליאנה, ולבסוף הוא משוחרר רגע לפני ההוצאה להורג שלו מתבצעת, לא לפני שכמה מבני משפחתו מוצאים להורג על ידי היפנים על רקע יהדותם.
בקאנון סיטי ג'וליאנה נאבקת עם סוכן נאצי מקומי כאשר ג'ו מנסה להצילה ממנו.
בניו יורק, ג'ון סמית', מראשי האס-אס במזרח ומפקדו האישי של ג'ו, מצליח להינצל ממארב של אנשי המחתרת המנסים להתנקש בו.
בקאנון סיטי ג'ו וג'וליאנה נמלטים מצייד ראשים אכזרי מקומי בשם "המרשל" המנסה לחסל אותם, ולבסוף מצליחים לגבור עליו.
בסן פרנסיסקו, שר המסחר טאגומי פוגש בחשאי את רודולף וגנר, בכיר גרמני המגיע לביקור בדמות בדויה של סוחר שוודי.
פרנק, מקבל החלטה סופית על רצונו לנקום ביפנים על רקע ביקורו הקרוב של יורש העצר היפני בסן פרנסיסקו.
בקאנון סיטי ג'ו מתיידד יותר ויותר עם ג'וליאנה, ונקרע על חובתו למדינתו ולמפקדו סמית', אל מול הקשר שלו עם ג'וליאנה.
לאחר שחברו הטוב אד מנסה בלא הצלחה לעצור את פרנק מנקמה ביפנים, פרנק יוצא להתנקש ביורש העצר.
כתוצאה מכך משתבשת התוכנית של וגנר להעביר כהלכה את המסר שרצה להעביר לשר המדע היפני.
לאחר שג'ו וג'וליאנה מעבירים את הסרטים שברשותם לאנשי המחתרת, הם נפרדים לשלום וחוזרים למוצאם, ג'ו לניו יורק וג'וליאנה לסן פרנסיסקו.
ג'ו מתושאל על ידי מפקדו סמית' על מעשיו בקאנון סיטי, ובמקביל ג'וליאנה נחקרת על זה על ידי הקמפייטאי.
בעוד ראש המשטרה החשאית, המפקח קידו, מתחיל בניסיונות לחקור את נסיבות ניסיון ההתנקשות ביורש העצר, וגנר וטאגומי עושים מאמץ נוסף להשלים את משימתם.
בניו יורק, ג'ו מצטרף לארוחה משפחתית בביתו של מפקדו סמית', ארוחה לרגל חגיגות יום הניצחון על בעלות הברית.
לארוחה מצטרף מאוחר יותר וגנר, אשר הגיע בטיסה מסן פרנסיסקו.
לאחר שסמית' חושד במניעיו של וגנר הוא שולח אותו לחקירה במטה האס-אס.
בלילה, ג'ו מחפש מידע על הסרטים בביתו של סמית', אך זה תופס אותו.
בסן פרנסיסקו, ג'וליאנה מתקבלת לעבודה במשרד של טאגומי.
ג'ו נחקר על ידי מפקדו סמית', אשר שולח אותו למשימה בסן פרנסיסקו - לחזור למחתרת ולהשיג סרט חדש שאמור להיות ברשותה.
בסן פרנסיסקו ג'וליאנה מגלה בעזרת טאגומי את מקום גופתה של אחותה ועל עבודתו של אביה עבור היפנים.
פרנק מגלה פרטים חדשים אודות מעשיה האמתיים של ג'וליאנה בקאנון סיטי ועל מוצאו היהודי.
טאגומי מגלה דברים חדשים על ג'וליאנה.
המפקח קידו מאיץ את מאמצי חקירתו אודות ההתנקשות ביורש העצר.
בסן פרנסיסקו, ג'וליאנה יחד עם ג'ו שהגיע מניו יורק ואנשי המחתרת שהגיעו מקאנון סיטי משיגים הסרט החדש, אך נאלצים להימלט מפני המשטרה החשאית, ולבסוף נתפסים על ידי יאקוזה מקומית.
בניו יורק, סמית' מגלה שבנו הבכור, גאוות משפחתו, לקה בניוון שרירים; ומברלין הגיע ריינהרד היידריך לעיר כדי לפגוש את וגנר במעצרו וסמית' במשרדו, כאשר מטרותיו האמתיות נשארות עלומות.
בסן פרנסיסקו, ג'ו וג'וליאנה מצליחים להשתחרר ממעצרם אצל המאפיה, ומנסים לחפש דרכים להימלט מהעיר.
המפקח קידו מצליח להתקדם בחקירתו.
בניו יורק, היידריך משחרר את וגנר ממעצרו ושלח אותו לברלין להתנקש בהיטלר, ובמקביל מזמין את סמית' להצטרף אליו למסע ציד ביום המחרת.
סמית' מגלה מי החפרפרת של היידריך שהייתה במשרדו, ומחסל אותה.
ג'ו וג'וליאנה צופים בתוכן הסרט החדש, ומופתעים לגלות בו דברים שלא ציפו להם.
בסן פרנסיסקו, המפקח קידו תופס ומחסל את הנאצי שהתנקש ביורש העצר.
פרנק וג'וליאנה מתעמתים עם ג'ו, אשר לוקח מהם את הסרט החדש.
המחתרת מנסה לארגן מארב לגו', אך בעזרת ג'וליאנה הוא מצליח לחמוק לבסוף בספינה למקסיקו.
בהרים הסמוכים לניו יורק, דורש היידריך מסמית' להצטרף אליו למהפכה נגד היטלר, אך לבסוף סמית' משתלט על היידריך ונשאר נאמן לפיהרר.
במקביל, וגנר מגיע לגרמניה כדי לפגוש את היטלר במעונו שבאלפים האוסטריים, אך נמנע לבסוף מלחסל את היטלר ובמקום זאת מתאבד.
בסן פרנסיסקו, מצליח טאגומי לחזות בעולם בה ארצות הברית חופשית וגרמניה הובסה במלחמה.
במאים: קן אולין, בראד אנדרסון, נלסון מקורמיק, מייקל סלוביס, דייוויד סמל, בריאן ספייסר, דניאל פרסיוול, קריין קוסמה ומייקל ריימרתסריטאים: ואלון גרין, רוב ויליאמס, פרנק ספוטניץ, אמה פרוסט, אוון רייט, ג'ייס ריצ'דייל ותומאס שנאוז
ג'וליאנה קריין (מגולמת על ידי אלכסה דבאלוס) – צעירה תושבת סן פרנסיסקו המתמחה באייקידו וחובבת תרבות יפנית.
לאחר שאחותה חוסלה על ידי הקמפייטאי בעקבות חברותה במחתרת, היא מצטרפת לפעילות מחתרתית בעצמה בשטחי המדינות הפסיפיות והאזור הנייטרלי.
פרנק פרינק (מגולם על ידי רופרט אוונס) – תושב סן פרנסיסקו ממוצא יהודי, העובד לפרנסתו במפעל לייצור כלי נשק.
לאחר שכמה מבני משפחתו נרצחים על רקע יהדותם על ידי השלטונות היפנים הוא פונה לפעילות מחתרתית נגד האימפריה.
ג'ו בלייק (מגולם על ידי לוק קליינטנק) – סוכן נאצי תושב ניו יורק המנסה להשתלב בשורות המחתרת, במסגרת משימה שהטיל עליו מפקדו ג'ון סמית'.
לאחר שפגש בג'וליאנה התאהב בה, דבר אשר הביא אותו לפקפק בנאמנותו למדינה ולהפוך למעשה למעין סוכן כפול.
אד מק'ארתי (מגולם על ידי די.ג'יי.
קוואלס) – חברו הטוב של פרנק פרינק, החולק איתו מקום עבודה משותף במפעל ייצור כלי הנשק.
ג'ון סמית' (מגולם על ידי רופוס סוול) – גנרל אמריקאי המפקד על האס-אס בשטחי הרייך האמריקאי, העוסק בניסיונות לחקור את המחתרת.
בתוך כך הוא מפעיל את הסוכן ג'ו בלייק.
מתגורר בלונג איילנד בפרבר של ניו יורק, אב לשלושה ילדים.
המפקח קידו (מגולם על ידי ג'ואל דה לה פואנטה) – מפקד הקמפייטאי, המשטרה החשאית של יפן, המוצב בסן פרנסיסקו.
עוסק בניסיונות לחקור את נסיבות ההתנקשות ביורש העצר היפני.
נובוסוקה טאגומי (מגולם על ידי קארי-הירויוקי טגאווה) – שר המסחר של המדינות הפסיפיות.
יליד יפן המרבה לעסוק בניסיונות לחזות את העתיד באמצעות אורקל, ולמנוע מלחמה בין גרמניה ליפן.
רודולף וגנר (מגולם על ידי קארסטן נורגארד) – פקיד נאצי בכיר המתחזה לסוחר שוודי.
יוצא מברלין עיר מגוריו למשימה עלומה במדינות הפסיפיות ומנסה יחד עם נובוסוקה טאגומי למנוע מלחמה בין גרמניה ליפן.
נשלח לבסוף על ידי ריינהרד היידריך למשימת התנקשות בהיטלר, שם הוא מתאבד.
ידוע גם בשמו הבדוי ויקטור באיינס.
למואל (לם) וושינגטון (מגולם על ידי ריק וורת'י) – תושב קאנון סיטי המנהל במקום מסעדה.
מראשי המחתרת באזור הנייטרלי, עוסק בניסיונות לאסוף את סרטי "יסתבל החגב".
המרשל (מגולם על ידי ברן גורמן) – אדם עלום העוסק בהטלת סדר, פחד ויראה בשטחי העיירה קאנון סיטי.
בין השאר מנסה לחסל את ג'וליאנה קריין.
אדולף היטלר (מגולם על ידי וולף מוזר) – הפיהרר הראשון של גרמניה הנאצית.
בהיותו בשנות השבעים לחייו, לא ברורה מידת אחיזתו האמיתית בשטחי האימפריה.
ריינהרד היידריך (מגולם על ידי ריי פרוקסיה) – גנרל באס-אס יליד גרמניה, מבכירי המשטר הנאצי.
מנסה לקשור קשר נגד היטלר, להדיחו מהשלטון ולפתוח במלחמה עם יפן.
היינריך הימלר (מגולם על ידי קנת' טיגר) – רייכספיהרר אס אס ובהמשך הפיהרר שיורש את היטלר.
אווה בראון (מגולמת על ידי ליסה פקסטון) – הגברת הראשונה של גרמניה הנאצית לשעבר, אשתו של היטלר.
מרגרטה הימלר (מגולמת על ידי גווינית' וולש) – הגברת הראשונה של גרמניה הנאצית לשעבר, אשתו של היינריך הימלר.
יוזף מנגלה (מגולם על ידי ג'ון הנס טסטר) – ראש המחקרים על נסיעות חוצות-יקומים.
אדולף אייכמן (מגולם על ידי טימותי ו' מרפי) – בכיר נאצי בדרגת אוברסט-גרופנפיהרר.
ג'ון אדגר הובר (מגולם על ידי ויליאם פורסיית') – מנהל לשכת החקירות של הרייך האמריקאי (המקבילה הנאצית ל-FBI).
ג'ורג' לינקולן רוקוול (מגולם על די דייוויד פר) – הרייכסמרשל של ארצות הברית, בורח לקובה ונרצח על ידי צ'ה גווארה.
שונרוקו האטא (מגולם על ידי קיאונה יאנג) - פילדמרשל בצבא היפני הקיסרי.
הירוהיטו (מגולם על ידי הירומוטו אידה) – הקיסר היפני.
אקיהיטו (מגולם על ידי דייסוקי צוג'י) – יורש העצר היפני, שרד ניסיון התנקשות.
מיצ'יקו (מגולמת על ידי מאיומי יושידה) – נסיכת הכתר של האימפריה היפנית ואשתו של יורש העצר אקיהיטו.
צ'ה גווארה (מגולם על יד ליאו ריינו) – מופיע בקצרה כאשר ג'ורג' לינקולן רוקוול בורח לקובה.
צ'ה עובד כשכיר חרב בקובה, והוא מקורבו של ג'ון סמית'.
גווארה מתנקש ברוקוול בשמו של סמית'.